Diari Oficial de la Generalitat Valenciana


Sumari del DOGV 3808, del 04-08-2000 (2000/6485)

DECRET 104/2000, de 18 de juliol, del Govern Valencià, pel qual s'accepta la cessió gratuïta de la propietat de l'immoble de 1.350 m² de superfície, situat en l'avinguda República Argentina, núm. 44, d'Ayora, destinat a centre de salut, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6485


Data del document
:   18-07-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Ayora
    * cultura regional
    * propietat immobiliària

DECRET 104/2000, de 18 de juliol, del Govern Valencià, pel qual s'accepta la cessió gratuïta de la propietat de l'immoble de 1.350 m² de superfície, situat en l'avinguda República Argentina, núm. 44, d'Ayora, destinat a centre de salut, realitzada per l'ajuntament d'aquest municipi. [2000/X6485]
  
L'Ajuntament d'Ayora, en sessions plenàries de 12 de març i 16 d'abril de 1998, acordà la cessió gratuïta a la Generalitat Valenciana de la propietat de l'immoble de 1.350 m² de superfície, situat en l'avinguda República Argentina, núm. 44, propietat de l'ajuntament.
  
La cessió es realitza amb la finalitat determinat de construir un centre de salut.
  
A petició del conseller de Sanitat s'iniciaren els tràmits legals oportuns per a l'acceptació i formalització de la cessió gratuïta de l'immoble, realitzada a favor de la Generalitat Valenciana.
  
La senyora Isabel Rabasa Sanroque, com a interessada en l'expedient, ha presentat escrit d'al·legacions sol·licitant a la Generalitat Valenciana que no s'accepte la cessió efectuada per l'Ajuntament d'Ayora.
  
Les al·legacions esmentades es basen en dos tipus d'arguments: 1) Els derivats de defectes formals en la tramitació de l'expedient de cessió per part de l'Ajuntament d'Ayora; 2) Els derivats de l'incompliment de la limitació de distància entre farmàcies i centre de salut establida en la Llei d'Ordenació Farmacèutica de la Generalitat Valenciana.
  
Segons consta en els informes que hi ha en l'expedient, les al·legacions presentades han de ser desestimades pels motius següents:
  
- El compliment per l'Ajuntament d'Ayora dels requisits establits pels articles 109 i següents del Reglament de Béns de les Entitats Locals.
  
- Per recollir-se en el Pla General d'Ordenació Urbana d'Ayora l'immoble objecte de cessió amb la qualificació dotacional d'ús públic, cosa que el fa viable per a la finalitat de la cessió.
  
- L'article 20 de la Llei d'Ordenació Farmacèutica de la Generalitat Valenciana, que estableix que la ubicació de noves oficines de farmàcia haurà de guardar una distància mínima de 250 metres respecte de qualsevol centre sanitari, no determina la impossibilitat que l'administració puga establir un centre sanitari sense complir el requisit de distància assenyalada, ja que això depèn d'interessos superiors als de l'al·legant.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 18 de juliol de 2000,
  
DECRETE
  
Article 1
  
Desestimar les al·legacions formulades per la senyora Isabel Rabasa Sanroque pels motius assenyalats en els antecedents del present decret.
  
Article 2
  
Acceptar la cessió gratuïta de la propietat realitzada per l'Ajuntament d'Ayora de l'immoble de 1.350 m² de superfície, situat en l'avinguda República Argentina, núm. 44, d'Ayora, que confronta: nord, germans Martínez García; sud, carrer en projecte; est, avinguda República Argentina, i oest, Pl. de la Diputació.
  
Aquesta finca s'haurà de segregar de la inscrita en el Registre de la Propietat de Requena, foli 106, tom 270, llibre 112 d'Ayora, finca 8039, inscripció 2ª.
  
Referència cadastral: J066671P24774J
  
Article 3
  
La cessió gratuïta realitzada per l'Ajuntament d'Ayora s'efectua amb la condició de construir en l'immoble un centre de salut.
  
Article 4
  
Les despeses que ocasione la subscripció del document públic corresponent seran a càrrec de la Generalitat Valenciana.
  
Article 5
  
El dret de la propietat derivat de la present cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 18 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET